CELEX: 22014D0153
Language: sk
Date: 2014-07-09 00:00:00
Title: Rozhodnutie Spoločného výboru EHP č. 153/2014 z  9. júla 2014 , ktorým sa mení príloha X (Služby vo všeobecnosti) k Dohode o EHP [2015/88]

22.1.2015   
            
            
               SK
            
            
               Úradný vestník Európskej únie
            
            
               L 15/78
            
         ROZHODNUTIE SPOLOČNÉHO VÝBORU EHP
   č. 153/2014
   z 9. júla 2014,
   ktorým sa mení príloha X (Služby vo všeobecnosti) k Dohode o EHP [2015/88]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2011/24/EÚ z 9. marca 2011 o uplatňovaní práv pacientov pri cezhraničnej zdravotnej starostlivosti (1) sa má začleniť do Dohody o EHP.
            
         
               (2)
            
            
               Vykonávacia smernica Komisie 2012/52/EÚ z 20. decembra 2012, ktorou sa stanovujú opatrenia na uľahčenie uznávania lekárskych predpisov vystavených v inom členskom štáte (2), sa má začleniť do Dohody o EHP.
            
         
               (3)
            
            
               Príloha X k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 1c (rozhodnutie Komisie 2011/130/EÚ) prílohy X k Dohode o EHP sa dopĺňa tento text:
   
               „2.
            
            
               
                  32011 L 0024: smernica Európskeho parlamentu a Rady 2011/24/EÚ z 9. marca 2011 o uplatňovaní práv pacientov pri cezhraničnej zdravotnej starostlivosti (Ú. v. EÚ L 88, 4.4.2011, s. 45).
               Ustanovenia smernice sa na účely tejto dohody vykladajú s týmito úpravami:
               Bez toho, aby bol dotknutý budúci vývoj určený Spoločným výborom EHP, je potrebné poznamenať, že do Dohody o EHP nie sú začlenené tieto akty:
               
                           a)
                        
                        
                           nariadenie Rady (ES) č. 859/2003 zo 14. mája 2003, ktorým sa rozširujú ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa doteraz tieto ustanovenia nevzťahujú výhradne z dôvodu ich štátnej príslušnosti;
                        
                     
                           b)
                        
                        
                           nariadenie Európskeho parlamentu a Rady (EÚ) č. 1231/2010 z 24. novembra 2010, ktorým sa rozširuje nariadenie (ES) č. 883/2004 a nariadenie (ES) č. 987/2009 na štátnych príslušníkov tretích krajín, na ktorých sa tieto nariadenia doteraz nevzťahovali výhradne z dôvodu ich štátnej príslušnosti.
                        
                     Preto sa žiadne odkazy na tieto akty nevzťahujú na štáty EZVO.
            
         
               2a.
            
            
               
                  32012 L 0052: vykonávacia smernica Komisie 2012/52/EÚ z 20. decembra 2012, ktorou sa stanovujú opatrenia na uľahčenie uznávania lekárskych predpisov vystavených v inom členskom štáte (Ú. v. EÚ L 356, 22.12.2012, s. 68).“
            
         Článok 2
   Znenie smernice 2011/24/EÚ a vykonávacej smernice 2012/52/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 10. júla 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 9. júla 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 88, 4.4.2011, s. 45.
   
      (2)  Ú. v. EÚ L 356, 22.12.2012, s. 68.
   
      (3)  Ústavné požiadavky boli oznámené.